stanford-oval/wikipedia huggingface dataset:
Viron kristillisdemokraattien puolue
Puolue vaaleissa

Vuonna 2003 parlamenttivaaleissa puolue sai 1,1 prosenttia äänistä ja 5 275 ääntä eikä ainuttakaan edustajanpaikkaa. Vuoden 2007 parlamenttivaaleissa äänimäärä kasvoi 9 443 ääneen (1,7 prosenttia äänistä), mutta silti jäi reilusti alle Virossa käytössä olevan viiden prosentin äänikynnyksen.
Vuoden 2002 kunnallisvaaleissa EKRP valittiin kolmeen kunnanvaltuustoon 247:stä saaden yhteensä seitsemän paikkaa. Kuressaaressa puolue sai yhden paikan 21:stä 5,6 prosentin ääniosuudella ja 294 äänellä. Pihtlan kunnassa kaksi paikkaa 11:stä 24,7 prosentin ääniosuudella ja 163 äänellä ja Püssissa neljä paikkaa 13:sta 31,8 prosentin ääniosuudella ja 191 äänellä.
Vuoden 2005 kunnallisvaaleissa EKRP oli ehdolla kolmessatoista kunnassa 227:stä ja sai kolme paikkaa. Koko maassa puolue sai 1 799 ääntä eli 0,36 prosenttia kaikista äänistä. Puolue sai paikan Kuressaaressa 5,4 prosentin ääniosuudella ja 264 äänellä ja Pihtlan kunnassa kaksi paikkaa 18,3 prosentin ääniosuudella ja 109 äänellä.
Puolue oli ehdolla näissä kunnissa, mutta ei saanut valtuustoihin ainuttakaan paikkaa:
Keila (1,6 % ääniosuus; 57 ääntä)
Ridala (3,0 % ääniosuus; 30 ääntä)
Haljala (2,0 % ääniosuus; 18 ääntä)
Vihula(3,0 % ääniosuus; 27 ääntä)
Kaarma (2,1 % ääniosuus; 26 ääntä)
Valjala (8,7 % ääniosuus; 45 ääntä)
Puka (1,8 % ääniosuus; 10 ääntä)
Viljandi (0,6 % ääniosuus; 41 ääntä)
Võru (3,9 % ääniosuus; 235 ääntä)
Tallinna (0,7 % ääniosuus; 891 ääntä)
Tartto (0,1 % ääniosuus; 46 ääntä).
Püssin kaupungissa puolue ei ollut ehdolla, joten se menetti kaikki neljä paikkaansa. Virossa on kunnallisvaaleissakin äänikynnys, joka on viisi prosenttia lasketuista äänistä.
Viron kunnallisvaalit 2013

Suurin puolue kunnittain:

     Viron reformipuolue

     Viron keskustapuolue

     Isänmaan ja Res Publican liitto

     Viron sosiaalidemokraattinen puolue

     Viron konservatiivinen kansanpuolue
Viron kuntavaalit 2013 pidettiin 20. lokakuuta 2013 ja niissä äänestettiin kunnanvaltuustot 215 kuntaan. Vaalien äänestysaktiivisuus oli 58 prosenttia. Ennakkoäänestysmahdollisuus oli voimassa 10.–16. lokakuuta, jolloin pystyi äänestämään myös sähköisesti. Vaalien suurin voittaja oli keskustapuolue, joka sai 31,9 prosenttia äänistä koko maassa ja voitti Tallinnassa puolet. Tallinnassa saavutetun voiton ansiosta puolueen puheenjohtaja Edgar Savisaar valittiin uudelleen pormestariksi. Vaalien alla Isänmaan ja Res Publican liittoa (IRL) edustanut Eerik-Niiles Kross joutui Interpolin etsintäkuuluttamaksi Arctic Sea -laivan kaappauksen tilaamisesta vuonna 2011. Kross itse piti etsintäkuulutustaan Venäjän tarjoamana apuna keskustapuolueelle.
Kuntavaalien kampanjointi ennakoi riigikogun vaaleja 2015. Tallinnassa Isänmaan ja Res Publican liitto kampanjoi aktiivisesti keskustapuoluetta ja Edgar Savisaaria vastaan. IRL:n vaalikampanjointiin kuului muun muassa kauko-ohjattava helikopteri, joka toimitti Savisaarin vastaisen julisteen ikkunan taakse, kun Savisaar esiintyi suorassa televisiolähetyksessä. Puolue myös levitti aktiivisesti julisteita, jotka syyttivät Savisaaria korruptiosta.
Koko maan tulokset

| Puolue | Puolue | Äänimäärä | %-osuus |  |  |  |
| --- | --- | --- | --- | --- | --- | --- |
|  | Viron keskustapuolue | 199 876 | 31,9 % |  |  |  |
|  | Isänmaan ja Res Publican liitto | 107 780 | 17,2 % |  |  |  |
|  | Viron reformipuolue | 85 850 | 13,7 % |  |  |  |
|  | Sosiaalidemokraattinen puolue | 78 493 | 12,5 % |  |  |  |
|  | Konservatiivinen kansanpuolue | 8 337 | 1,3 % |  |  |  |
|  | Viron yhdistynyt vasemmistopuolue | 36 | 0,0 % |  |  |  |
|  | Vaaliliitot ja sitoutumattomat ehdokkaat | 143 964 | 22,7 % |  |  |  |
| Hylättyjä ääniä | Hylättyjä ääniä | 4 714 | 0,7 % |  |  |  |
| Yhteensä | Yhteensä | 630 050 | 100 % |  |  |  |
| Äänestysaktiivisuus | Äänestysaktiivisuus | 1 086 935 | 58,0 % |  |  |  |
Lähde: kov2013.vvk.ee
Western Gun

| Western Gun |
| --- | --- |

Kehittäjä:  Taito
Julkaisija:  Taito (JP, EU)  Midway Games (NA)
Suunnittelija:  Tomohiro Nishikado
Julkaistu:  1975
Lajityyppi:  shoot ’em up
Pelimuoto:  moninpeli
Alusta:  kolikkopeli
Lisää peliartikkeleitaVideopelien teemasivulla
Western Gun on Taiton vuonna 1975 julkaisema kolikkopeli. Peli on julkaistu Pohjois-Amerikassa nimellä Gun Fight.
Peli oli ensimmäinen videopeli, jossa kaksi ihmistä taistelee toisiaan vastaan samaan aikaan.
Peli mainitaan usein ensimmäisenä, jossa käytettiin mikroprosessoria.
Aiheesta muualla

Gun Fight MobyGamesissa (englanniksi)
Western Gun Killer List of Videogamesissä (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Gun Fight
Käännös suomeksi
WHA-kausi 1977–1978

| WHA-kausi 1977–1978 |
| --- | --- |
Laji:  jääkiekko
Järjestyksessä oleva kausi:  6.
Joukkueiden määrä:  10
Sarja alkoi:  12. lokakuuta 1977
Sarja päättyi:  22. toukokuuta 1978
Mestari:  Winnipeg Jets
Pistepörssin voittaja:  Marc Tardif (Quebec Nordiques)
  ← 1976–1977 :  1978–1979 → 
WHA-kausi 1977–1978 oli jääkiekon ammattilaisliiga World Hockey Associationin (WHA) kuudes kausi.
WHA:ssa oli jäljellä enää kahdeksan joukkuetta, kun edelliskaudesta kolme joukkuetta lopetti toimintansa. Sen vuoksi tällä kaudella Neuvostoliiton ja Tšekkoslovakian tähdistöjoukkueet pelasivat kukin kahdeksan ottelua, kerran jokaista WHA-joukkuetta vastaan. Nämä ottelut huomioitiin pisteidenlaskennassa normaalisti. Aiemmilla kausilla ollutta divisioonajaottelua ei enää käytetty.
Marc Tardif voitti runkosarjan pistepörssin 65 maalilla ja 89 maaliin johtaneella syötöllä. Winnipeg Jets voitti toisen Avco Cup -mestaruutensa, kun se voitti loppuotteluissa New England Whalersin otteluvoitoin 4–0.
Runkosarja

| --- | --- |
 O = Ottelut  V = Voitot  H = Häviöt  T = Tasapelit  :  P = Pisteet  TM = Tehdyt maalit  PM = Päästetyt maalit  
Lihavoidut joukkueet etenivät pudotuspeleihin.
| Joukkue | O | V | H | T | P | TM | PM |
| --- | --- | --- | --- | --- | --- | --- | --- |
| Winnipeg Jets | 80 | 50 | 28 | 2 | 102 | 381 | 270 |
| New England Whalers | 80 | 44 | 31 | 5 | 93 | 335 | 269 |
| Houston Aeros | 80 | 42 | 34 | 4 | 88 | 296 | 302 |
| Quebec Nordiques | 80 | 40 | 37 | 3 | 83 | 349 | 347 |
| Edmonton Oilers | 80 | 38 | 39 | 3 | 79 | 309 | 307 |
| Birmingham Bulls | 80 | 36 | 41 | 3 | 75 | 287 | 314 |
| Cincinnati Stingers | 80 | 35 | 42 | 3 | 73 | 298 | 332 |
| Indianapolis Racers | 80 | 24 | 51 | 5 | 53 | 267 | 353 |
| Neuvostoliitto | 8 | 3 | 4 | 1 | 7 | 27 | 36 |
| Tšekkoslovakia | 8 | 1 | 6 | 1 | 3 | 21 | 40 |
Pudotuspelit

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 |
| --- | --- | --- | --- | --- | --- | --- | --- | --- | --- | --- | --- | --- | --- |
|   | Puolivälierät | Puolivälierät | Puolivälierät |   |   | Välierät | Välierät | Välierät |   |   | Finaalit | Finaalit | Finaalit |
 
|   |  |  |  |   |   | 1 |  Winnipeg Jets | 4 |   |  |  |  |  |
|   | 2 |  New England Whalers | 4 |   |   | 6 |  Birmingham Bulls | 1 |   |   |  |  |  |
|   | 5 |  Edmonton Oilers | 1 |   |   |   |   |   |   |   | 1 |  Winnipeg Jets | 4 |
|   |   |   |   |   |   |   |   |   |   |   | 2 |  New England Whalers | 0 |
|   |  |  |  |   |   | 2 |  New England Whalers | 4 |   |   |  |  |  |
|   | 3 |  Houston Aeros | 2 |   |   | 4 |  Quebec Nordiques | 1 |   |  |  |  |  |
|   | 4 |  Quebec Nordiques | 4 |   |  |  |  |  |  |  |  |  |  |
Western Sahara Resource Watch

Logo
Western Sahara Resource Watch (WSRW) on vuonna 2004 perustettu kansainvälinen verkosto-organisaatio, joka työskentelee solidaarisuudesta Länsi-Saharan kansaa kohtaan. WSRW koostuu lähes 40 erimaalaisesta organisaatioista ja yksityishenkilöistä, jotka tutkivat ja tuovat julki luonnonvaroiltaan rikkaassa Länsi-Saharassa kauppaa käyvien ulkomaisten yhtiöiden toimintaa.
Länsi-Sahara on Marokon miehittämä. Marokon hallitus käyttää ulkomaisten yhtiöiden ja hallitusten kanssa Länsi-Saharan luonnonvaroja hyväkseen. YK:n laintulkinnan mukaan, vuodelta 2002, luonnonvarojen käyttö Länsi-Saharassa loukkaa kansainvälistä oikeutta, mikäli se tapahtuu Sahrawi-kansan tahdon ja toiveet sivuuttaen. WSRW työskentelee tuodakseen tämän lakiasian tunnetuksi kansainvälisessä liiketoiminnassa, kehottaen ulkomaisia yhtiöitä ja hallituksia kunnioittamaan YK:n laintulkintaa pysyttelemällä poissa alueelta kunnes ratkaisu poliittiseen konfliktiin on löytynyt.
WSRW on paheksunut kansainvälisiä fosfaatti-, öljy- ja kalastusteollisuutta miehitetyssä Länsi-Saharassa. WSRW on vuodesta 2006 työskennellyt Fish Elsewhere -kampanjan puitteissa estääkseen EU:ta maksamasta Marokolle kalastaakseen miehitetyllä alueella. Useat yhtiöt ovat lopettaneet toimintansa Länsi-Saharassa WSRW:n kansainvälisten kampanjoiden myötävaikutuksesta.
Aiheesta muualla

WSRW
Watch My Dance

| Watch My Dance> Kappaleen tiedot |
| --- | --- |
Esittäjä(t):  Loukas Giorkas feat. Stereo Mike
Levy-yhtiö:  Minos EMI
Kesto:  3:03
Tyylilaji:  Laïko, hiphop
Julkaistu:  2011
Säveltäjä(t):  Giannis Christodoulopoulos
Sanoittaja(t):  Eleana Vrahali
Euroviisutiedot
Vuosi:  2011
Maa:  Kreikka
Kieli:  englanti, kreikka
Sijoitus:  7.
Pisteet:  120
Sijoitus semifinaalissa:  1.
Pisteet semifinaalissa:  133
Watch My Dance on kreikkalaisen Loukas Giorkasin kappale, jolla hän edusti Kreikkaa vuoden 2011 euroviisuissa. Kappale valittiin Kreikan edustuskappaleeksi 2. maaliskuuta  2011 pidetyssä Kreikan karsintafinaalissa. Kappale voitti ensimmäisen semifinaalin 133 pisteellä ja saavutti finaalissa seitsemännen sijan keräten 120 pistettä. Kappale esitettiin semifinaalissa viimeisenä esiintymisnumerolla 19 ja finaalissa numerolla 9.
Kappaleen nimi viittaa kreikkalaiseen zeibekiko-tanssiin, jossa yksi ihminen tanssii piirin keskellä.
Listasijoitukset

| Lista (2011) | Paras sijoitus |
| --- | --- |
 Greek Airplay chart (IFPI Greece): 52
 Greek Digital Singles: 1
Western Daily Press

| Western Daily Press |
| --- | --- |
Lehtityyppi:  Päivälehti
Julkaisija:  Northcliffe Media
ISSN:  ISSN 0307-2738
Levikki:  38 211
Perustettu:  1. kesäkuuta 1858
Kotikunta:  Bristol
Kotimaa:  Englanti
Ilmestymistiheys:  Päivittäin
Kieli:  Englanti
Aiheesta muualla
www.westpress.uk
Western Daily Press on lounaisenglantilainen sanomalehti, joka ilmestyy pääasiassa Gloucestershiressä, Wiltshiressä ja Somersetissä sekä Bathin ja Koillis-Somersetin metropolialueet ja Bristolissa. Lehteä julkaistaan maanantaista lauantaihin. Sen lukijoista enemmistö asuu pienissä kunnissa tai kylissä, ja lehti käsitteleekin vahvasti maatalouteen ja maaseutuun liittyviä asioita. Western Daily Press julkaisee paljon myös erikoisia tarinoita, jotka eivät muuten päätyisi julkaistavaksi.
Skotlantilainen liikemies Peter Stewart Macliver ja toimittaja Walter Reid perustivat lehden, ja sen ensimmäinen numero julkaistiin 1. kesäkuuta 1858. Macliver perusti myös Bristol Evening Post ja Bristol Observer -lehdet.
Bristol United Press osti Western Daily Press -lehden vuonna 1959. Myöhemmin Daily Mail and General Trust -yritys, joka julkaisee myös Daily Mailia ja on nykyään osa Northcliffe Groupia, osti Briston United Pressin. Kuten monet muutkin brittiläiset lehdet, Western Daily Press on joutunut taistelemaan laskevaa levikkiä vastaan jo muutaman viime vuoden ajan, ja sen nykyinen levikki on alle 33 000 päivässä. Tämä on varsinkin Western Daily Pressin ongelma, sillä sen levikkialue on laaja ja jakelukustannukset ja paikallisten toimittajien ylläpito on suhteettoman kallista.
Vuonna 2005 Bristol United Press aloitti säästötoimenpiteet lomauttamalla osan työntekijöistään ja jakamalla resursseja eri lehtien kesken. Toimittajien kansallinen liitto on kritisoinut näitä leikkauksia sanoen, että laskevasta levikistä huolimatta lehdet voisivat edelleen pysyä kannattavina mainostulojen avulla, ja että yrityksen huono talous johtuu osakkeenomistajien epärealistisista odotuksista.
Toukokuussa 2009 ilmoitettiin, että Western Daily Press ja Bristol Evening Post siirrettäisiin Bristolista Oxfordshireen, mikä on aiheuttanut ongelmia jakelussa laajan levikkialueen, minkä takia jakelu kauemmas lounaaseen on lopetettu.
Aiheesta muualla

Lehden virallinen nettisivu[vanhentunut linkki]
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Wiglaf

Reptonin luostarin krypta, jonne Wiglaf haudattiin.
Wiglaf (k. 839 tai 840) oli Mercian kuningas 827–829 ja 830–840.
Hän nousi valtaistuimelle levottomana aikana vuonna 827, jolloin useat eri sukulinjat kamppailivat kruunusta. Lisäksi voimistunut Wessex ahdisti Merciaa. Varmistaakseen asemansa Wiglaf meni naimisiin Ceolwulf I:n tyttären Ælfflædin kanssa. Vuonna 829 Wessexin kuningas Egbert karkotti Wiglafin, kun Wessex valloitti Mercian alueet. Wiglaf palasi valtaistuimelle vuonna 830 ja valloitti takaisin Middlesexin ja Berkshiren alueet.  Wiglaf vaikuttaa hallinneen näitä alueita vapaasti, ilman Wessexin ylivaltaa. Wiglaf lahjoitti vuonna 831 maata Middlesexin Botwellista Canterburyn arkkipiispa Wulfredille. Croylandin luostarin kronikan mukaan Wiglaf kuoli kolmantenatoista hallintovuotenaan ja haudattiin Reptonin luostariin.
Croylandin luostarin kronikan mukaan Ælfflæd kuoli pian miehensä jälkeen. William Malmesburylainen mainitsee Wiglafin ja Ælfflædin pojan Wigmundin olleen kuningas lyhyen aikaa, mutta Croylandin luostarin kronikan mukaan Wigmund kuoli ennen isäänsä ja haudattiin Croylandin luostariin. On epäselvää, ehtikö Wigmundin poika Wigstan nousta Mercian kuninkaaksi. Joka tapauksessa Croylandin luostarin kronikka, Roger Wendoverilainen ja William Malmesburylainen kertovat, että Beorhtwulf surmasi Wigstanin.
Váltos

| --- | --- |
Tyyppi:  vuoristo 
Sijainti:  Aitolia-Akarnania, Länsi-Kreikka ja Árta, Epeiros, Kreikka
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Váltos (kreik. Βάλτος) tai Váltou (Βάλτου, gen.) on vuori ja vuorijono läntisessä Manner-Kreikassa. Sen suurin korkeus on 1 852 metriä.
Váltos sijaitsee Länsi-Kreikkaan kuuluvan Aitolia-Akarnanian alueyksikön pohjoisosassa sekä Epeirokseen kuuluvan Ártan alueyksikön kaakkoisosassa. Vuoren nimi tarkoittaa ”Suovuoria”. Váltoksen korkeimman huipun nimi on Aetoí (Αετοί). Muut korkeimmat huiput ovat Kokkinólakos (Κοκκινόλακος, 1 750 m), Ntoulopétra (Ντουλοπέτρα, 1 643 m) ja Chelóna (Χελώνα, 1 538 m).
Viðey

Viðey
| --- | --- |
Sijainti:  Atlantti Islanti
Vesialue:  Kollafjörður (d) 
Korkein kohta:  32  m 
Pinta-ala:  1,7 km²
muokkaa - muokkaa wikitekstiä - muokkaa Wikidataa
Viðey on saari Islannissa Reykjavíkin edustalla. Se on aikaisemmin ollut asuttu, mutta nykyisin siellä ei ole asukkaita. Saari tunnetaan taideteoksistaan, etenkin Yoko Onon teoksesta John Lennonin muistolle, rauhan ja rakkauden kunniaksi.
Saarelle on lauttayhteys Reykjavíkista kesällä päivittäin, talvella viikonloppuisin.
Saarella on merkkejä asutuksesta 900-luvulta alkaen. Viimeiset asukkaat poistuivat 1940-luvulla.
Aiheesta muualla

Kuvia tai muita tiedostoja aiheesta Viðey Wikimedia Commonsissa
Islannin saaret
Drangey
Eldey
Flatey (Breiðafjörður)
Flatey (Skjálfandi)
Geirfuglasker
Grímsey
Hrísey
Islanti (pääsaari)
Kolbeinsey
Lundey
Papey
Vestmannasaaret
Heimaey
Hellisey
Surtsey
Viðey
Viña del Mar

| Viña del Mar |
| --- | --- |

 vaakuna
 Viña del Mar
 Koordinaatit: 33°01′S, 71°33′W 
Valtio:  Chile
Alue:  Valparaiso
Maakunta:  Valparaiso
Väkiluku (2022)  (arvio):  366 981
 – Metropolialue:  901 468
Infobox OKVirheellinen NIMI-arvo: 
Viña del Mar on kaupunki Valparaíson alueella, Chilessä. Sen asukasluku on noin 318 500 (2004), joten se on maansa neljänneksi suurin kaupunki. Kaupunki sijaitsee Tyynen valtameren rannikolla ja noin 110 kilometrin päässä Santiagosta. Viña del Mar on yksi Chilen tärkeimmistä turistikohteista, ja se houkuttelee myös ulkomaalaisia turisteja valkoisilla hiekkarannoillaan ja vuosittaisilla musiikkifestivaaleillaan.[lähde? ]
Viña del Marissa on myös varuskunta ja presidentin kesäasunto.
Slayer-yhtyeen laulaja/basisti Tom Araya on syntynyt Viña del Marissa.
Vuoden 2024 helmikuussa kaupunki kärsi pahoin alueella riehuneista maastopaloista.
Aiheesta muualla

Kuvia tai muita tiedostoja aiheesta Viña del Mar Wikimedia Commonsissa
Viðoy

Viðoy
| --- | --- |
Sijainti:  Hvannasunds, Viðareiðis Färsaaret Tanska
Saariryhmä:  Färsaaret
Merialue:  Atlantti
Korkein kohta:  Villingadalsfjall, 841 m
Pinta-ala:  40,4 km²
| --- | --- |
Asukasluku:  597
Asutuskeskukset:  Hvannasund ja Viðareiði
Kieli:  Villingadalsfjall, 844
muokkaa - muokkaa wikitekstiä - muokkaa Wikidataa
Viðoy on Färsaarten pohjoisin saari. Se sijaitsee Borðoyn saaresta itään. Viðoyssa on kaksi asutuskeskusta: kaakkoisrannikolla sijaitseva Hvannasund sekä koillisrannikolla sijaitseva Viðareiði. Saarella asuu 597 ihmistä (2013). Saarella on myös viisi vuorta:
Talvbord (557 m)
Enniberg (651 m)
Myrnafjall (687 m)
Malinsfjall (751 m)
Villingadalsfjall (841 m).
Aiheesta muualla

Kuvia tai muita tiedostoja aiheesta Viðoy Wikimedia Commonsissa
Viñalesin laakso

Manuel Rivera-Ortiz: Tupakankorjuuta, Viñalesin laakso, Kuuba (2002)
Viñalesin laakso
Viñalesin laakso on karstivajoama Kuuban luoteisosassa. Laakso sijaitsee lähellä Viñalesin kaupunkia Pinar del Ríon provinssissa Sierra de los Organos -vuoristossa.
Tupakkaa ja muita viljelytuotteita kasvatetaan laakson pohjalla perinteisin keinoin. Laaksoa reunustavilla kukkuloilla on useita luolia. Laakson pohjalta nousee selviä kalliota, joita paikalliset kutsuvat nimellä 'mogotes'.
Viñales on merkittävä matkailukohde, jonne ihmiset tulevat vaeltelemaan ja kalliokiipeilemään.
Vuonna 1999 laakso valittiin UNESCOn maailmanperintökohteeksi kulttuurimaisemana.
Aiheesta muualla

Wikimedia Commonsissa on kuvia tai muita tiedostoja aiheesta .
Viñalesin laakso UNESCOn sivuilla (englanniksi) (ranskaksi)
William Kavanaugh Oldham

William Kavanaugh Oldham (20. toukokuuta 1865 Richmond, Kentucky – 6. toukokuuta 1938 Pettus, Arkansas) oli yhdysvaltalainen demokraattisen puolueen poliitikko. Oldham työskenteli yhden kauden ajan Arkansas’n senaatissa vuosina 1911–1913 ja oli samalla senaatin puhemies. Tämän aseman vuoksi hän toimi Arkansas’n tilapäisenä kuvernöörinä kuuden päivän ajan vuonna 1913, kun varsinainen kuvernööri Joseph T. Robinson erosi virastaan kesken kauden.
William Kemmler

William Kemmler
William Kemmler (9. toukokuuta 1860 – 6. elokuuta 1890) oli ensimmäinen sähkötuolilla teloitettu henkilö. Hänet teloitettiin Auburnin kaupungissa New Yorkin osavaltiossa.
Kemmler murhasi aviovaimonsa kirveellä 29. maaliskuuta 1889. Hänet tuomittiin murhasta 10. toukokuuta ja kuolemantuomio annettiin kolme päivää myöhemmin. Kemmlerin lakimiehet vetosivat siihen, että sähkötuoli olisi liian julma ja epätavallinen rangaistus, mutta Yhdysvaltain korkein oikeus hylkäsi valituksen.
Teloitusaamuna 6. elokuuta 1890 Kemmlerin nähtyä tuolin hän sanoi: "Miehet, toivotan teille onnea. Olen varma, että saan hyvän paikan, ja olen valmis". Todistajien mukaan Kemmler ei huutanut, itkenyt tai vastustellut millään tavoin. Ensimmäinen sähköistys kesti 17 sekuntia, jolloin häneen johdettiin 1000 volttia, jonka uskottiin olevan riittävä määrä luomaan sydämenpysähdys. Tämän jälkeen Kemmlerin huomattiin vielä olevan elossa, ja häntä sähköistettiin uudestaan 2000 voltilla, joka tuhosi hänen verisuonensa. Koko teloitus kesti yhteensä noin kahdeksan minuuttia, jonka jälkeen todistajat kommentoivat tapahtumaa "kauheaksi näyksi" ja "paljon pahemmaksi kuin hirttäminen".
William Keith Weigand

William Keith Weigand
William Keith Weigand (s. 23. toukokuuta 1937 Bend, Oregon) on yhdysvaltalainen roomalaiskatolinen piispa. Hänet vihki papiksi idaholaiseen Boise Cityn hiippakuntaan Sylvester William Treinen 25. toukokuuta 1963. Hänet nimitettiin Salt Lake Cityn hiippakunnan (Utah) johtoon 3. syyskuuta 1980, ja piispaksi vihkiminen seurasi 17. marraskuuta. Pääkonsekraattorina toimi John Raphael Quinn, jota avustivat Sylvester William Treinen ja Joseph Lennox Federal.
30. marraskuuta 1993 Weigand sai nimityksen Sacramenton piispaksi Kaliforniaan, ja hänet asetettiin uuteen virkaansa 27. tammikuuta 1994. Hän jäi eläkkeelle 29. marraskuuta 2008.
Viron kunnallisvaalit 2017

Suurin puolue kunnittain:

     Viron keskustapuolue

     Viron reformipuolue

     Viron sosiaalidemokraattinen puolue

     Isänmaan ja Res Publican liitto

     Vaaliliitot ja sitoutumattomat ehdokkaat
Viron kunnallisvaalit 2017 (vir. 2017. aasta kohaliku omavalitsuse volikogude valimised) pidettiin 15. lokakuuta 2017 ja niissä valittiin kunnanvaltuustot 79 Viron kuntaan. Kokonaisäänestysaktiivisuus oli 53,4 prosenttia. 27,8 prosenttia äänesti ennakkoon, joista 186 034 sähköisesti ja 120 474 äänestyspaikalla. Ehdokkaita oli yhteensä 11 804.
Vaalitulokset

Vaaleissa annettiin yhteensä 583 267 ääntä. Viron keskustapuolue sai 27,3 prosenttia äänistä, vaaliliitot 26,8 prosenttia, Viron reformipuolue 19,5, Sosiaalidemokraattinen puolue 10,3, Isänmaan ja Res Publican liitto 8, Viron konservatiivinen kansanpuolue 6,7, Viron vihreät 0,8, listojen ulkopuoliset ehdokkaat 0,4 ja Viron yhdistynyt vasemmistopuolue 0,2 prosenttia äänistä.
Tallinnassa keskustapuolue sai 40 valtuustopaikkaa 79:stä. Reformipuolue sai 18 paikkaa, sosiaalidemokraatit 9, konservatiivinen kansanpuolue 6, Isänmaan ja Res Publican liitto 5 ja Edgar Savisaar nousi valtuustoon omalta listaltaan. Tarton kaupunginvaltuuston 49:stä paikasta reformipuolue sai 20, sosiaalidemokraatit 8, keskusta 7, konservatiivinen kansanpuolue 6, Isänmaan ja Res Publican liitto 3, Tartu Heaks -vaaliliitto 3 ja Tartu Eest -vaaliliitto 2 paikkaa. Narvassa keskusta sai 23 ja Meie Narva -vaaliliitto 8 kaupunginvaltuuston 31:stä paikasta. Pärnun kaupunginvaltuuston 39:stä paikasta reformipuolue sai 9, Isänmaan ja Res Publican liitto 9, keskusta 7, Pärnu Ühendab -vaaliliitto 7, konservatiivinen kansanpuolue 6 ja sosiaalidemokraatit yhden paikan. Kohtla-Järvellä keskusta sai 18 valtuuston 25:stä paikasta. Sosiaalidemokraatit saivat 5 ja reformipuolue 2 paikkaa.
Vaalitulokset > Koko maan tulokset

| Puolue | Puolue | Äänimäärä | %-osuus |  |  |  |
| --- | --- | --- | --- | --- | --- | --- |
|  | Viron keskustapuolue | 158 952 | 27,3 % |  |  |  |
|  | Viron reformipuolue | 113 538 | 19,5 % |  |  |  |
|  | Sosiaalidemokraattinen puolue | 60 299 | 10,4 % |  |  |  |
|  | Isänmaan ja Res Publican liitto | 46 394 | 8,0 % |  |  |  |
|  | Konservatiivinen kansanpuolue | 39 003 | 6,7 % |  |  |  |
|  | Viron vihreät | 4 669 | 0,8 % |  |  |  |
|  | Viron yhdistynyt vasemmistopuolue | 1 127 | 0,2 % |  |  |  |
|  | Vaaliliitot ja sitoutumattomat ehdokkaat | 158 560 | 27,2 % |  |  |  |
| Hylättyjä ääniä | Hylättyjä ääniä | 3 978 | 0,7 % |  |  |  |
| Yhteensä | Yhteensä | 582 542 | 100 % |  |  |  |
| Äänestysaktiivisuus | Äänestysaktiivisuus | 1 100 647 | 53,3 % |  |  |  |
Lähde: VVK
Western Dream

| Western Dream Bob Sinclar |
| --- | --- | --- |

Studioalbumin tiedot
 Äänitetty : 2005–2006
 Julkaistu:  10. huhtikuuta 2006  24. huhtikuuta 2006  12. toukokuuta 2006  10. heinäkuuta 2006  11. heinäkuuta 2006  10. elokuuta 2006
 Formaatti: CD
 Tuottaja(t): Cutee B., Bob Sinclar, Martin Solveig
 Tyylilaji: elektroninen musiikki, eurodance, raggamuffin, house
 Levy-yhtiö: Defected, Tommy Boy
Bob Sinclarin muut julkaisut
| Enjoy 2004 | Western Dream 2006 | Soundz of Freedom 2007 |
Singlet albumilta Western Dream
 ”Love Generation” Julkaistu: 13. lokakuuta 2005  ”World, Hold On (Children of the Sky)” Julkaistu: 6. kesäkuuta 2006  ”Rock This Party (Everybody Dance Now)” Julkaistu: 22. elokuuta 2006  ”Tennessee” Julkaistu: tammikuu 2007  ”Everybody Movin’” Julkaistu: tammikuu 2007
Western Dream on Bob Sinclarin vuonna 2006 julkaistu albumi. Albumi oli mm. Ranskan albumilistan ykkönen. "Love Generation" ja "World, Hold On (Children of the Sky)" julkaistiin singlenä ennen albumia. Singlet olivat monen maan singlelistan ykkösenä. "Rock This Party (Everybody Dance Now)" julkaistiin singlenä myöhemmin syksyllä.